ભગલાએ ખિસ્સામાંથી જાદુઈ હીરો કાઢ્યો અને હથેળી પર રાખી હુકમ કર્યો. ‘ઘીથી લચપચતા લાડુ અને ભજિયાં લઈ આવ !’ ભગલાની વાત સાંભળતાં તુરત જ ઘીથી લચપચતા લાડુ અને ભજિયાં થઈ ગયાં હાજર ! ભગલો અને ઊનનો વેપારી બેઉ સાથે જમ્યા ! ઊનના વેપારીએ ભગલાને કહ્યું : ‘ઓ ભગલા ! તું મને જાદુઈ હીરો આપ, હું તને જાદુઈ ઊનનો તાકો આપીશ ! આના એક ટુકડાથી મૃત્યુ પામેલા માણસના ધડ સાથે માથું તરત જ જોડાઈ જાય છે ! ભગલાએ ઊનના વેપારીને જાદુઈ હીરો આપ્યો અને જાદુઈ ઊનનો તાકો લીધો.